स्त्री रोगों के साथ-ही-साथ इसमें बालकों व शिशुओं की कोमल प्रकृति को ध्यान में रखकर उनमें होने वाले सामान्य रोगों की चिकित्सा का भी उल्लेख किया गया है ताकि हमारे शिशु स्वस्थ हस्ट-पुष्ट रहें और हमारी भावी पीढी स्वस्थ व सबल राष्ट्र-निर्माण मे सहायक सिद्ध हो सके। स्त्रियों में गर्भ से पूर्व, गर्भधारण अवस्था मे व प्रसूति के पश्चात् होने वाले रोगों की चिकित्सा के साथ उसके विभिन्न अंगो की देखभाल का भी निरूपण प्रस्तुत पुस्तक में किया गया है । पुस्तक के दूसरे अध्याय में बाल रोगों की सरल चिकित्सा प्रस्तुत की गई है ताकि माताएँ घर पर ही उनका उपयोग कर अपनी सन्तान को निरोग रख सके । स्त्रियों के विभिन्न रोगों की चिकित्सा के साथ-ही-साथ इसमे सिरदर्द का उपचार भी दे दिया गया है क्योंकि यह रोग स्त्रियों में बडा सामान्य होता है।